A BIZOTTSÁG 2002/2005/EK RENDELETE
(2005. december 8.)
az egyes gyümölcs- és zöldségfélék belépési árának meghatározására szolgáló behozatali átalányértékek megállapításáról szóló 1735/2005/EK, 1740/2005/EK és 1750/2005/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gyümölcs és zöldség behozatalára vonatkozó intézkedések alkalmazása részletes szabályainak megállapításáról szóló, 1994. december 21-i 3223/94/EK bizottsági rendeletre (1) és különösen annak 4. cikke (1) bekezdésére,
mivel:
(1)
Az 1735/2005/EK (2), 1740/2005/EK (3) és 1750/2005/EK (4) bizottsági rendelet megállapította az egyes gyümölcs- és zöldségfélék belépési árának meghatározására szolgáló behozatali átalányértékeket.
(2)
Egy ellenőrzés alkalmával kiderült, hogy hiba csúszott e rendelet mellékletébe. Ezért a szóban forgó rendeletet helyesbíteni kell.
(3)
A 3223/94/EK rendelet 4. cikkének (3) bekezdése előírja, hogy amennyiben egy adott származási helyről érkező termékre nézve semmiféle behozatali átalányérték sincs hatályban, akkor a hatályban lévő behozatali átalányértékek átlagát kell alkalmazni. Amennyiben tehát az átlagszámításnál alkalmazott átalányértékek valamelyike megváltozik, újból ki kell számítani az átlagot.
(4)
A kiigazított behozatali átalányértéket csak az érdekelt fél kérésére alkalmazzák, nehogy ez visszamenőlegesen rá nézve kedvezőtlen következményekkel járjon,
ELFOGADTA EZT A RENDELETET:
1. cikk
Az 1735/2005/EK, 1740/2005/EK és 1750/2005/EK rendelet mellékletében szereplő egyes termékekre vonatkozó behozatali átalányértékek helyébe az e rendelet mellékletében szereplő táblázatban feltüntetett behozatali átalányértékek lépnek.
2. cikk
Az érdekelt fél kérésére az a vámhivatal, amelynél a behozatali vámokat könyvelésbe vették, részlegesen visszatéríti az érintett harmadik országokból származó és a későbbiekben kiigazított rendelet alkalmazásának időszakában szabad forgalomba bocsátott termékek után fizetett vámokat. A visszafizetési kérelmeket legkésőbb az e rendelet hatálybalépésének hónapját követő harmadik hónap utolsó napjáig be kell nyújtani, mellékelve hozzájuk az érintett behozatalhoz kapcsolódó, szabad forgalomba bocsátásra vonatkozó vámáru-nyilatkozatot.
3. cikk
Ez a rendelet 2005. december 9-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. december 8-án.